அண்மைக்காலத்தில் முனைப்பாக இருந்திராத சில பயனர்களுக்கு நடுநிலை வாக்குகள் வருவது புரிந்து கொள்ளத்தக்கது. இவர்களை ஏன் பரிந்துரைத்தேன் என்று விளக்க விரும்புகிறேன். 2005களில் தமிழ் விக்கிப்பீடியாவின் தொடக்க காலத்தில் விக்கிப்பீடியாவில் இணைந்து ஒரு சில நாட்களிலேயே நான், சிவக்குமார் மற்றும் பலர் நிருவாக அணுக்கம் பெற்றோம். ஏனெனில், இருக்கிற பணிப்பளுவைப் பிரித்துக் கொள்ள வேண்டிய தேவை இருந்தது. பங்களிப்புகள் மூலம் ஒருவரின் திறனை மெய்ப்பித்துக் காட்டும் வரை பொறுத்திருக்க காலம் இல்லாததால் நல்லெண்ண நன்னம்பிக்கை மட்டுமே ஒரே வழி. அந்த நம்பிக்கை வீண் போகாமல் அனைவரும் நல்ல வகையில் நிருவாகப் பொறுப்பு ஆற்றினோம். தமிழ் விக்கிப்பீடியா பத்தாண்டுகளைத் தாண்டும் இந்த வேளையில் நாம் தொடங்கி வளர்ந்த விதத்தையும் மறந்து விடக்கூடாது. நமது அடுத்த பாய்ச்சலுக்கு இதே வகையான நல்லெண்ண நன்னம்பிக்கை தேவைப்படுவதாக உணர்கிறேன். தற்போது 30 நிருவாகிகள் இருந்தாலும் முனைப்பாக உள்ளோர் ஒரு சிலரே. அவர்களிலும் சிலர் பல்வேறு பின்புல வேலைகளில் ஈடுபட வேண்டிய கட்டாயம் இருக்கிறது. பல்வேறு பங்களிப்பாளர்கள் ஒவ்வொரு காலகட்டத்தில் முனைப்பாக இருந்திருந்தாலும் அவர்கள் தொடர்ந்து உந்துதலுடன் பங்காற்ற நிருவாகப் பொறுப்பு உதவும் என்று எதிர்பார்க்கிறேன். ஆங்கில விக்கிப்பீடியா அளவுக்கு நமக்கு இறுக்கமான எதிர்பார்ப்புகள் தேவையில்லை. நிருவாகப் பொறுப்பு ஏற்ற பிறகும் கற்றலுக்கான வாய்ப்பு உண்டு. அவர்களின் பணியைக் கவனித்து ஏற்கனவே உள்ள நிருவாகப் பயனர்களும் வழி காட்டலாம். நிருவாகப் பொறுப்பை அளிப்பதற்கான நம்பகத்தன்மையும் விக்கிப் பண்புகளும் செயலாற்றுவதற்கான உற்சாகமும் பயனர்களிடம் இருக்கிறதா என்ற அடிப்படையிலேயே பரிந்துரைகளை முன்வைத்துள்ளேன். நன்றி.--இரவி (பேச்சு) 05:03, 8 அக்டோபர் 2013 (UTC)  
:விளக்கத்திற்கு நன்றி இரவி. உங்கள் உத்தியை உணர்ந்தால்தாலும், தெளிவில்லாமல் ஒருவரை ஆதரிக்க முடியாது என்பதால் நடுநிலை. ஆயினும் எல்லோரும் சிறப்பாக பங்களிப்பார்கள் என நம்புகிறேன். --Anton<font color="green"><sup>ஃ٠•●♥Talk♥●•٠ஃ</sup></font> 05:27, 8 அக்டோபர் 2013 (UTC)  
::நம்பிக்கைக்கு நன்றி, அன்டன். வழக்கத்துக்கு மாறாக ஒரே நேரத்தில் கூடுதல் பரிந்துரைகள், நடுநிலை வாக்குகள் இருப்பதால் விளக்கினேன். மற்றபடி, வாக்கெடுப்பில் கலந்து கொள்ளாமல் இருப்பதோ விரும்பியவாறு ஆதரவு / நடுநிலை / எதிர்ப்பு தெரிவிப்பதோ புரிந்து கொள்ளத்தக்கதே. --இரவி (பேச்சு) 14:28, 8 அக்டோபர் 2013 (UTC)
:நிருவாகியாக தேர்ந்தெடுக்க இருப்பவர்கள் பண்புடனும் ஒழுக்கத்துடனும் மற்ற பங்களிப்பாளர்களுடன் பழகுதல் வேண்டும். எடுத்தெறிந்து பேசுவது நையாண்டி செய்வது முதலியவை ஒருவரைத் தகுதியற்றவராக ஆக்கும். வெறும் எண்ணிக்கையை வைத்து தேர்வது பொருந்தாது. அறிவார்ந்த முறையிலும் அறமான முறையிலும் கருத்துகளை எடுத்துவைத்து இணக்கம் நோக்கி நல்லுணர்வோடு நகரச்செய்யும் பாங்கு பெற்றிருக்க வேண்டும். சில நுட்பத்திறன்கள், பராமரிப்புப் பணித்திறன் அல்லது ஆர்வம் பெற்றிருப்பதும் நல்லதே. --செல்வா (பேச்சு) 22:58, 11 அக்டோபர் 2013 (UTC)  
தற்போது நையாண்டி செய்தல் அதிகரித்துள்ளது. அவர்களுக்கு நிர்வாக அணுக்கம் கொடுத்தால் எப்படி மற்றவர்களுடன் பழகுவார்கள்? உலகிலுள்ளவர்கள் தங்களைப் பார்ப்பார்கள் என்பதை மறந்துவிட்டு நையாண்டி செய்கிறார்கள். சிலவேளை அதற்கு பதக்கமும்கூட. பரிந்துரையில் உள்ள ஒருவர் ரோமுக்கும் உரோமுக்கும் வித்தியாசம் தெரியாமல் கட்டுரை எழுதுகிறார். இலக்கணம் முக்கியம். அது தெரியாதவர்கள் எப்படி மற்றவர்களை வழிகாட்டுவது? சிறுபிள்ளை வேளாண்மை வீடு வந்து சேராது. பரிந்துரைத்தால் கண்ணை மூடிக்கொண்டு ஆதரிக்கும் நிலை இங்கு. அரசியலில் கண்ணை மூடிக்கொண்டு ஆதரிப்பவர்கள்போல். பள்ளிக்கூட மாணவர் முதல் பேராசிரியர் வரை பங்களிக்கலாம் என்றால் இப்படித்தான். அவர் அவர் நிலையில்தான் பங்களிக்க முடியும். இங்குள்ள கல்வியறிவு பெற்றவர்கள் விக்கியை மீண்டும் மீள் ஆய்வுக்கு உட்படுத்தி அடுத்த கட்டம் பற்றிய ஆராய வேண்டும். இல்லையேல் தமிழுக்குள்ள நல்ல வாய்ப்பை இழந்துவிடுவோம்.  
தற்போதைக்கு நிர்வாகி தரத்துக்கான வேண்டுகோளை நிறுத்தி வைத்துவிட்டு திட்டமிடுங்கள். பின்பு நிர்வாகி தரத்துக்கான வேண்டுகோளை இடுங்கள். பரிந்துரையை பின்வாங்குவதா என ரவி நினைக்க வேண்டாம். வாக்கை செல்லுபடியற்றதாக்குவதா என மற்றவர்களும் கருத வேண்டாம். நிர்வாகியாகும் வாய்ப்பு வீணாகியதே என பரிந்துரைக்கு உள்ளானவர்கள் கவலையுற வேண்டாம். அல்லது பண்பாளனாக நீங்களாகவே பின்வாங்கிவிடுங்கள். தமிழுக்கு பங்களிப்புச் செய்ய பல வழிகள் உள்ளன. --216.185.35.73 02:33, 12 அக்டோபர் 2013 (UTC)  
: பலருக்கு ஒரே நேரத்தில் நிர்வாக அணுக்கம் வழங்குவது இதுவரை தமிழ் விக்கியில் நடைபெற்றிராத ஒன்றாக இருக்கலாம். ஆனால். இதில் எவ்வித பிழையும் இருப்பதாக எனக்குத் தெரியவில்லை. ஆதரவு, எதிர்ப்பு, நடுநிலை என வாக்குகள் கொடுப்பது அவரவர் குறித்த பயனர் பற்றி எவ்வளவுக்கு அறிந்துள்ளார் என்பதையும், அவர்மீது எந்த அளவுக்கு நம்பிக்கை வைத்துள்ளார் என்பதையும் பொறுத்தது. பெரும்பாலான பயனர்கள் கண்ணை மூடிக்கொண்டு வாக்களிக்கவில்லை என்றே தோன்றுகிறது. கண்ணை மூடிக்கொண்டு வாக்களிப்பதானால் பல நடுநிலை, எதிர்ப்பு வாக்குகள் வர நியாயம் இல்லை. எழுத்துப் பிழைகள், தமிழ் நடை போன்றவை நிர்வாக அணுக்கம் கொடுக்காமல் விடுவதற்கு ஒரு காரணமாக இருக்கக்கூடாது என்பது எனது தனிப்பட்ட கருத்து. இவற்றைக் கணக்கில் எடுத்துக்கொண்டிருந்தால் எனக்கு நிர்வாக அணுக்கம் கிடைத்திராது. என்னுடைய தமிழ் நடை பற்றி ஏராளமான விமர்சனங்கள் எழுந்தன. மேலும், தமிழில் எழுதுவது மட்டும் விக்கிப் பணியாக இல்லை. பல்வேறு நுட்ப விடயங்களில் பயனர்கள் விக்கிக்குப் பெருமளவு உதவுகின்றனர். பிற பயனர்களுக்கு ஊக்கம் கொடுப்பதில் பல பயனர்கள் முன்னணியில் இருக்கிறார்கள். இவை எல்லாவற்றையும் கருத்தில் கொண்டே நிர்வாக அணுக்கம் தரப்பட வேண்டும்.  
: நிர்வாகி தரத்துக்கான வேண்டுகோளை நிறுத்தி வைக்க வேண்டிய அவசியம் இல்லை என்றே எண்ணுகிறேன். இங்கே பரிந்துரைக்கப்பட்ட எல்லோரும் போதிய காலம் பங்களிப்புச் செய்திருப்பதுடன் தமிழ் விக்கிப்பீடியாவின் வளர்ச்சிக்குப் பல வழிகளிலும் உதவி வருகிறார்கள். நான் வாக்களிக்கும்போது எல்லோரைப் பற்றியும் அறிந்து கொண்டே வாக்களித்தேன்.  
: இங்கே பதியப்படும் பயனர்களது கருத்துக்கள் சில பயனர்களை மனவேதனைக்கு உள்ளாக்கக்கூடும். ஆனால், விக்கிப்பீடியாவில், ஆதரிக்கவும், எதிர்க்கவும், கருத்துச் சொல்லவும் எல்லாப் பயனர்களுக்கும் உரிமை உள்ளது என்பதை நாம் எல்லோரும் ஏற்றுக்கொள்ள வேண்டும். எதிர்க் கருத்துக்களும் தனிப்பட்ட முறையில் நம் ஒவ்வொருவருக்கும், கூட்டாகத் தமிழ் விக்கிப்பீடியாவின் வளர்ச்சிக்கும் முக்கியமானவையே. மற்றவர்களுடைய விமர்சனங்களைச் சீர்தூக்கிப் பார்த்து அவ்வாறான விமர்சனங்கள் எழாதபடி நம்மைச் சீர்படுத்திக்கொள்வதன் மூலமே நான் ஒவ்வொருவரும் வளர்கிறோம். அதனால் இவற்றைக்கண்டு எவரும் மனவேதனைப்படவோ பயப்படவோ வேண்டியதில்லை. இன்று தமிழ் விக்கியில் தீவிரமாக உழைத்துவருகின்ற பலரும் கடுமையான பல விமர்சனங்களுக்கு உள்ளானவர்களே. அத்தகைய விமர்சனங்கள் அவர்களை மேலும் புடம் போட்டுள்ளனவேயன்றி தொய்ந்து போகவோ விலகி ஓடவோ வைக்கவில்லை. எனவே நிதானமாக இருங்கள். திறந்த மனத்துடன் எடுத்துக்கொண்ட நோக்கத்தை அடைவதற்காகப் பணியாற்றுங்கள். உங்களுடைய பணிகளைப் போற்றுவதற்கும் உங்களைச் சுற்றி நிறையப் பேர் இருக்கிறார்கள் என்பதைக் கருத்தில் கொள்ளுங்கள்.  
: பத்தாண்டு நிறைவுக் கூடலுக்குப் பின்னர் ஒரு நாளுக்குப் பதிவு செய்துகொள்ளும் புதிய பயனர்களின் எண்ணிக்கை ஏறத்தாழ 50% கூடியுள்ளது. ஏற்கெனவே உள்ள பயனர்கள் கூடிய உற்சாகத்துடன் பணியாற்றுவதும் தெரிகிறது. இந்த நிலையில் கருத்து வேறுபாடுகளை முன்னிலைப்படுத்தி இந்த நல்ல சூழ்நிலையைக் கெடுத்து விடாமல் இருக்க வேண்டியது நம் ஒவ்வொருவரதும் கடமை. தமிழ் விக்கியில் தனிப்பட்ட நம் ஒவ்வொருவரதும் கருத்துக்களை விட நமது ஒற்றுமை மிகவும் முக்கியம், நமது நோக்கத்தை அடைவது எல்லாவற்றிலும் முக்கியம் எனவே இவற்றை உணர்ந்து ஒற்றுமையாகச் செயல்பட உறுதி எடுத்துக்கொள்ளுங்கள்.
---மயூரநாதன் (பேச்சு) 05:33, 12 அக்டோபர் 2013 (UTC)  
:இம்முறை வாக்குப்பதிவு முடிந்தபின் என்னுடைய கருத்தைப் பதிய விரும்புகிறேன். வாக்களிக்காத அதிகாரி என்ற முறையில் இறுதி வாக்கு நிலவரத்தையும் கருத்துக்களையும் கொண்டு தேர்வைச் செயற்படுத்த எண்ணியுள்ளேன். -- சுந்தர் <sup>\பேச்சு</sup> 13:42, 12 அக்டோபர் 2013 (UTC)  
:: --மயூரநாதன் (பேச்சு) 16:42, 12 அக்டோபர் 2013 (UTC)  
அடையாளம் காட்டாமல் கருத்திட்டுள்ள பயனரே, உங்கள் அக்கறையை மதிக்கிறேன். உங்கள் கருத்துகள் உண்மையிலேயே நன்னோக்குடையவை என்றே நம்புகிறேன். ஆனால், எனது அனைத்துப் பரிந்துரைகள் மீதும் முழுமையான நம்பிக்கை கொண்டுள்ளேன் என்பதால் பரிந்துரைகளை மீளப் பெறப்போவதில்லை. பல்வேறு வாழ்க்கைச் சூழலால் இவர்களில் சிலரால் தொடர்ந்து முனைப்பாக நிருவாகப் பணியாற்ற முடியாமல் போகலாம் என்பது தவிர வேறு தவறான விளைவுகள் எதையும் எதிர்பார்க்கவில்லை. அதே வேளை, பரிந்துரைகள் கிடைத்த உடனேயே கூட பலரும் உற்சாகத்துடன் கூடிய பங்களிப்புகள் தருவதைக் காண முடிகிறது.